
Parlamentul  României

Camera  Deputaţilor

	Comisia pentru apărare,

ordine publică şi siguranţă naţională

Nr. 32/357/2010


	                                                           Bucureşti, 14.12.2010

                                                PL  x 658/2010




R A P O R T
asupra propunerii legislative pentru modificarea şi completarea Legii 384/2006 

privind statutul soldaţilor şi gradaţilor voluntari

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, cu propunerea legislativă pentru modificarea şi completarea Legii 384/2006 privind statutul soldaţilor şi gradaţilor voluntari, trimisă cu adresa nr. Pl x 658 din 6 decembrie 2010 şi înregistrată sub nr. 32/357 din 6 decembrie 2010.

Potrivit prevederilor art. 75 alin. (2) din Constituţia României, revizuită, şi ale art. 113 din Regulamentul Camerei Deputaţilor, republicat, Camera Deputaţilor este primă Cameră sesizată.

Consiliul Legislativ a avizat favorabil propunerea legislativă, cu observaţii şi propuneri, conform avizului transmis cu nr. 1412 din 30.11.2010.

Obiectul de reglementare îl constituie modificarea şi completarea Legii nr. 384/2006 privind statutul soldaţilor şi gradaţilor voluntari, cu modificările şi completările ulterioare, în sensul ca soldaţii profesionişti în activitate care se disting prin modul de îndeplinire a atribuţiilor să poată fi înaintaţi, în mod excepţional, în gradele de fruntaş sau caporal clasa a III-a, clasa a II-a şi clasa I, în limita numărului de funcţii aprobat de către ministrul Apărării Naţionale. Pe de altă parte, propunerea legislativă se fundamentează pe faptul că Legea nr. 384/2006 a instituit un corp distinct de personal militar profesionist, într-o abordare nouă, la un nivel de reglementare superior, cu un statut profesional bine conturat. Totodată, se arată că prin Legea voluntariatului nr. 195/2001, republicată, a fost reglementată noţiunea de voluntariat, prin care se înţelege activitatea de interes public desfăşurată din proprie iniţiativă de orice persoană fizică, în folosul altora, însă fără a primi o contraprestaţie materială. Având în vedere sensul acestei noţiuni şi întrucât această categorie de personal militar este remunerată şi beneficiază şi de alte drepturi pentru activitatea desfăşurată, prin prezenta propunere legislativă se propune înlocuirea cuvântului voluntari cu termenul profesionişti. 
În conformitate cu prevederile art. 61 din Regulamentul Camerei Deputaţilor republicat, membrii Comisiei au examinat proiectul de lege în şedinţa din data 14 decembrie 2010.
La dezbatere au fost prezenţi toţi cei 24 de membri ai Comisiei.

La dezbatere a participat, în calitate de invitat, din partea Ministerului Apărării Naţionale, domnul                           Mihail Vasile-Ozunu, secretar de stat pentru relaţia cu Parlamentul, informare publică şi creşterea calităţii vieţii personalului.

În urma dezbaterii, membrii Comisiei au hotărât, cu unanimitate de voturi şi amendamentele cuprinse în Anexă, să propună Plenului Camerei Deputaţilor adoptarea propunerii legislative pentru modificarea şi completarea Legii 384/2006 privind statutul soldaţilor şi gradaţilor voluntari.

În raport de obiectul şi conţinutul său, propunerea legislativă face parte din categoria legilor organice, fiind incidente dispoziţiile art. 55 alin. (2) din Constituţia României, republicată. 
Preşedinte
Costică CANACHEU

Secretar

Eugen BĂDĂLAN
Întocmit: Expert parlamentar Valentin Busuioc
ANEXA 
Amendamente admise
	Nr. crt.
	Text act normativ 

Legea 384/2006
	Text act normativ 

propus de iniţiatori
	Text propus de comisie

(autorul/autorii amendamentelor)
	Motivarea amendamentelor propuse

	1. 
	
	Lege pentru modificarea şi completarea Legii 384/2006 privind statutul soldaţilor şi gradaţilor voluntari
	Lege pentru modificarea şi completarea Legii nr. 384/2006 privind statutul soldaţilor şi gradaţilor voluntari
Autori: iniţiatorii


	Pentru respectarea normelor de tehni-că legislativă.

	2. 
	
	Articolul I. – Legea nr. 384/2006 privind statutul soldaţilor şi gradaţilor voluntari, publicată în Monitorul Oficial, Partea I nr. 868 din 24 octombrie 2006, cu modificările şi completările ulterioare, se modifică şi completează, după cum urmează:
1. Titlul se modifică şi va avea următorul cuprins:

“Lege privind statutul soldaţilor şi gradaţilor profesionişti”
	Art. I. – Legea nr. 384/2006 privind statutul soldaţilor şi gradaţilor voluntari, publicată în Monitorul Oficial al României, Partea I, nr. 868 din 24 octombrie 2006, cu modificările şi completările ulterioare, se modifică şi se completează după cum urmează:
1. Nemodificat
Autori: iniţiatorii


	Pentru respectarea normelor de tehni-că legislativă.

	3.
	______________
	2. După alineatul (3) al articolului 41 se introduce un nou alineat, alin. (4), cu următorul cuprins:

“(4) Soldaţii  şi gradaţii profesionişti în activitate care se disting prin modul de înde-plinire a atribuţiilor, pregătire profesională şi comportare demnă, participări la misiuni în afara teritoriului statului român sau în cadrul unor activităţi militare pe teritoriul ţării, prin derogare de la prevederile alin. (3) şi art. 3 alin. (2), pot fi înaintaţi într-unul din gradele de fruntaş, caporal clasa a III-a, clasa a II-a sau clasa I, în mod excepţional, în limita numărului aprobat de către ministrul apărării naţionale, fără să fie condiţionaţi de alte criterii.”
	2. La articolul 41, după alineatul (3) se introduce un nou alineat, alineatul (4), cu următorul cuprins:

“(4) Soldaţii  şi gradaţii profesionişti în activitate care se disting prin modul de îndeplinire a atribuţiilor, pregătire profesională şi comportare demnă, participări la misiuni în afara teritoriului statului român sau în cadrul unor activităţi militare pe teritoriul ţării, prin excepţie de la prevederile alin. (3) şi ale art. 3 alin. (2), pot fi înaintaţi într-unul din gradele de fruntaş, caporal clasa a III-a, clasa a II-a sau clasa I, în mod excepţional, în limita numărului de funcţii aprobat de către ministrul apărării naţionale”.
Autori: deputaţii George Adrian  Scutaru, Marian-Florian Săniuţă şi Doru-Claudian Frunzulică

	Pentru respectarea normelor de tehni-că legislativă
Conform normelor de tehnică legis-lativă, instituţia derogării operează de la un act normativ la altul, motiv pentru care este necesară înlocui-rea cuvântului derogare cu excepţie.

	4.
	Art. 60. – (2) În raport cu nevoile de încadrare şi opţiunile soldaţilor şi gradaţilor în rezervă, angajarea acestora ca voluntari se poate face şi cu grade inferioare celor deţinute.
	 ______________________
	3. La articolul 60, alineatul (2) se modifică şi va avea următorul cuprins:

 “(2) În raport cu nevoile de încadrare şi opţiunile soldaţilor şi gradaţilor în rezervă, angajarea acestora ca profesionişti se poate face şi cu grade inferioare celor deţinute”.
Autori: iniţiatorii


	Pentru redactarea unitară a termi-nologiei de soldaţi şi gradaţi profe-sionişti

	5.
	
	Articolul II. – Expresiile “soldaţi şi gradaţi voluntari”, “soldaţi voluntari” respectiv “gradaţi voluntari” prevăzute in Legea nr. 384/2006  privind statutul soldaţilor şi gradaţilor voluntari, cu modificările şi completările ulterioare, precum şi în legislaţia în vigoare se înlocuiesc cu expresiile “soldaţi şi gradaţi profesionişti”, “soldaţi profesionişti” respectiv “gradaţi profesionişti”.
	Art. II. – Sintagmele “soldaţi şi gradaţi voluntari”, “soldaţi şi fruntaşi voluntari”, “soldaţi voluntari”, “gradaţi voluntari”, “soldaţi şi gradaţi rezervişti voluntari”, respectiv “rezervişti voluntari”, prevăzute în Legea nr. 384/2006  privind statutul soldaţilor şi gradaţilor voluntari, cu modificările şi completările ulterioare, precum şi în actele normative în vigoare, se înlocuiesc cu sintagmele “”soldaţi şi gradaţi profesionişti”, “soldaţi şi fruntaşi profesionişti”, “soldaţi profesionişti”, “gradaţi profesionişti”, “soldaţi şi gradaţi rezervişti profesionişti”, respectiv “rezervişti profesionişti”.

Autori: iniţiatorii


	Pentru asigurarea unei exprimări unitare în ceea ce priveşte instituirea unui corp militar profesionist

